That '70s Show

***That '70s Show*** je američki televizijski sitkom koji se originalno prikazivao na programu mreže Fox od 1998. do 2006. Radnja je pratila živote nekoliko tinejdžera iz predgrađa Point Place u državi Wisconsin od 17. maja 1976. do 31. decembra 1979.

U Hrvatskoj je emitirana pod naslovom ***Lude sedamdesete***, a u Srbiji pod naslovom ***Vesele sedamdesete***.

## O seriji

Prvi radni naslov za ovu seriju je bio *Teenage Wasteland*, pre nego što je promenjen u That '70s Show. Druga imena koja su bila razmatrana su bila: *The Kids Are Alright*, *Feelin' All Right* i *Reeling in the Years*. Vesele sedamdesete su jedna od najdužih serija emitovanih bez prestanka na Foksu.

Serija prati život Erika Formena (Tofer Grejs) i njegovih pet prijatelja: Donu Pincioti (Lora Pripon), njegovu devojku i komšinicu; Stivena Hajda (Deni Masterson), buntovnog rokera; Majkla Kelsoa (Ešton Kučer), priglupog narcisoidnog ženskaroša; Džeki Berkhart (Mila Kunis), srednjoškolsku navijačicu preokupiranu bogatstvom i statusom i Feza (Vilmer Valderama), budalastog momka stranog porekla čija su domovina i pravo ime nepoznati svima osim njemu i čiji hormoni su van kontrole. Erik vozi karavan Vista Kruzer iz 1969, koji mu je otac poklonio u prvoj epizodi.

Ostali glavni likovi su Red Forman (Kertvud Smit), Erikov otac-tiranin i ratni veteran koji je opsednut da od njega napravi: *”čoveka, što on nije... ”*; njegova preterano zaštitinički nastrojena majka Kiti (Debra Džo Rap), koja se nalazi u stalnoj žurbi pokušavajući da bude dobra majka i domaćica, dok radi kao medicinska sestra u lokalnoj bolnici; Lori Forman (Lisa Robin Keli, od 1998-2001 i 2002-2003 i Kristina Mur 2004-2005), promiskuitetna starija sestra koja ne može da učini ništa loše u očima svog oca. Serija takođe prati i vezu Boba i Midž Pincioti (Don Stark, Tanja Roberts), Doninih roditelja, koji su pod uticajem pokreta iz sedamdesetih, što ponekad dovodi do svađa u njihovoj porodici. Tomi Čong glumi Lea, vlasnika fotografske radnje i bivšeg hipika.

Serija je dobila status retrospektive ka deceniji punoj političkih događaja i tehnoloških pronalazaka koji su oblikovali današnji svet. *Vesele sedamdesete* se vešto dotiču značajnih društvenih fenomena Amerike sedamdesetih godina: feminizam, nova shvatanja seksualnosti, ekonomskih poteškoća recesije, rastućem nepoverenju prema američkoj vladi među radnicima, upotrebi droge i razvojem zabavne tehnologije kao što su daljinski upravljač ili Pong.

Svojstveni elementi koje uključuju *Vesele sedamdesete* su nadrealne scene maštanja koje ilustruju razna zamišljanja likova i scena vrtenja za 360 stepeni, poznata kao *Krug*. Krug se obično koristio da ilustruje upotrebu marihuane u Erikovom podrumu. Kako oni razgovaraju o trenutnoj situaciji, kamera se pomera po krugu prema onome koji priča.

Vesele sedamdesete je prerađena od strane britanske stanice ITV kao *[[Days Like These]]* koristeći skoro doslovce isti scenario uz manje promene zbog kulturnih razlika. Serija nije uspela da privuče publiku i uklonjena je sa programa posle 10 emitovanih epizoda od 13 koliko ih je snimljeno. Poslednje tri epizode su kasnije prikazane tokom repriziranja serije.

Nakon neuspeha obrade, rivalska kuća Channel 5 je počela sa emitovanjem originalne serije u udarnom terminu pre nego što ju je pomerila u 11 sati uveče.

## Hronologija

Iako se serija prikazivala više od sedam sezona, vreme u seriji je primetno usporeno. Kada je počela sa emitovanjem 1998. godine, bila je smeštena u maj 1976. godine i za proteklih sedam sezona je prošlo samo tri godine. *Vesele sedamdesete* su bile smeštene u 1977. od sredine prve sezone do kraja treće, a onda u 1978. do šeste sezone. Hajd je proslavio osamnaesti rođendan 1978. iako je u dijalozima bilo rečeno da je bio stariji od Erika, koji je napunio 17 u drugoj epizodi (što je bilo u 1976.) Erik je takođe napunio 18 u 1978, dve godine nakon svog 17. rođendana. Ovo, zajedno sa činjenicom da je za svaku prazničnu sezonu jednom godišnje emitovana specijalna epizoda, znači da je serija izgubila u vremenu (MEŠ, koji se emitovao 11 godina uprkos tome što je Korejski rat trajao samo tri godine, je takođe koristio ovu formulu). Poslednja epizoda serije je smeštena u zadnji dan 1970ih, 31. decembar 1979.

## Promene u osmoj sezoni

Pri pravljenju najavne špice za ovu sezonu se odustalo od slike u kojoj glumci voze automobil u korist one u kojoj se glumci, čija se njihova imena predstavljaju, vrte u krug.

Lik Erika Formana je izbačen iz serije na kraju sedme sezone, jer je glumac Tofer Grejs prihvatio da učetvuje u drugim projektima van Veselih sedamdesetih. Lik Majkla Kelsoa je izbačen iz istih razloga u četvrtoj epizodi osme sezone. Novi lik po imenu Rendi Pirson je predstavljen da popuni prazninu. Osma sezona je takođe poslednja sezona serije. Ešton Kučer se vraća u četiri epizode i finale osme epizode, dok će se Tofer Grejs vratiti za finale serije.

U osmoj sezoni je napravljeno nekoliko manjih promena nad likovima Reda Formana i Lea. Pokazalo se da je Leo, vremešni hipi, čije je puo ime Lenard, bio vozač kamiona u Drugom svetkom ratu, koji je odlikovan medaljom koja je * ”izgledala kao purpurno srce”*. Red, takođe veteran (iz Drugog svetskog i Korejskog rata), koji u prošlosti nije mogao da podnese Lea, razvija poštovanje prema njemu. Zajedno, obojica nemaju poštovanja za Bobovu službu u Nacionalnoj gardi.

## Muzika iz serije

Vesele sedamdesete su obično počinjale pesmom *Na ulici* ("In the Street"), koju su napisali Aleks Čilton i Kris Bel iz grupe Big star.

U prvoj sezoni, pesmu je izvodio Tod Grifin. 
Stihovi:


Hanging out, down the street 
The same old thing, we did last week 
Not a thing to do, but talk to you 
Whoa, yeah! 


Počev od druge sezone, pesmu je izvodila grupa Čip Trik.
Stihovi:


Hanging out, down the street
The same old thing, we did last week
Not a thing to do, but talk to you
We're all alright! We're all alright!


Poslednji red je inspirisan horom u pesmi *Predaja* (Surrender) grupe Čip Trik.

Deni Masterson, koji glumi Stivena Hajda, uzvikne:*
*”Zdravo, Viskonsine!”'' na kraju uvodne pesme u prvoj sezoni. U svim ostalim sezonama, rečenicu uzvikne Robin Zender, pevač grupe Čip Trik.

## Specijalni gosti

## Producentska ekupa

* Mark Brazil – autor/izvršni direktor
* Boni Tarner – autor/izvršni direktor
* Teri Tarner – autor/izvršni direktor
* Mersi Karsi– izvršni direktor
* Džeki Filgo – izvršni direktor
* Džef Filgo – izvršni direktor
* Karin Mandabak – izvršni direktor
* Tom Verner – izvršni direktor

## Vanjske veze
* that70sshow.com - zvanični sajt
* That '70s Central - sajt obožavalaca